Public procurement notice: Contract Notice
Published: 2022-04-04
Buyer: Debrecen Megyei Jogú Város Önkormányzata
Country: HU
Contract type: Works
Procedure: Open procedure
CPV classification: 45213316 | 45233142: Road-repair work
Submission deadline: 2022-05-02
Award criteria: The most economic tender

Technical requirements: Ajánlatkérő felhívja a T. Ajánlattevők figyelmét, hogy ha a felhívás, vagy a rendelkezésre bocsátott közbeszerzési dokumentumok meghatározott gyártmányú, eredetű, típusú dologra, eljárásra, tevékenységre, szabadalomra vagy védjegyre való hivatkozást tartalmaznak, a megnevezés csak a tárgy jellegének egyértelmű meghatározása érdekében történt, és akár szerepel a megnevezés mellett, akár nem, azokkal Ajánlatkérő - a Kbt. 58. § (4) bekezdésében hivatkozott 321/2015. (X.30.) Kormányrendelet 46. § (3) bekezdése alapján - egyenértékű megajánlásokat elfogad. Az egyenértékűség igazolása tekintetében a 321/2015. (X.30.) Kormányrendelet 46. § (4)-(6) bekezdései az irányadóak.
Vállalkozási szerződés keretében Debrecen közigazgatási területén útfenntartási és építési munkálatok elvégzése. A beszerzés célja Debrecen Megyei jogú Város közigazgatási területén található utak fenntartási munkálatai kapcsán felmerülő hibák kijavítása és építési munkák elvégzése 2024.12.31-ig. Nyertes Ajánlattevő feladata Debrecen város közigazgatási területén az útburkolatban, ill. járdaburkolatban keletkező hibák javítása a hatályos szabványokban leírt műszaki előírásoknak megfelelően, valamint szükség esetén jelzőlámpa bontási-, és telepítési munkálatai és közműkiváltási munkálatok elvégzése. Útfenntartási munkálatok mennyisége: legalább 250 000 m2 + 20 %.
Legalább 5 db csomópont felújítása, mely tartalmaz jelzőlámpa telepítési és közműkiváltási munkálatokat is;
A keretösszeg nettó 3 015 748 031 Ft. A vállalkozási szerződés egységáras. Ajánlatkérő a keretösszeg 70%-ának erejéig vállal felhasználási kötelezettséget a szerződés időtartama alatt.
Felhívjuk Ajánlattevők figyelmét, hogy a 424/2017. (XII.19.) Korm.rendelet 11.§ (5) bekezdése alapján, ahol a Kbt. az érdeklődésüket jelzett gazdasági szereplők tájékoztatását vagy felhívását írja elő, érdeklődésüket jelzett gazdasági szereplőnek azt kell tekinteni, aki az EKR-ben az eljárás iránti érdeklődését az eljárásra vonatkozóan jelezte.
A Részletes műszaki paramétereket, továbbá a nyertes ajánlattevő által elvégzendő feladatok részletes jellemzőit, a szakmai követelményeket műszaki dokumentáció tartalmazza.
Ajánlatkérő fenntartja a jogot a Kbt. 98. § (3) bekezdése szerinti hirdetmény közzététele nélküli tárgyalásos eljárás alkalmazására. Erre tekintettel Ajánlatkérő jelen beszerzés lefolytatását követően, a Kbt. 98. § (3) bekezdésére tekintettel hirdetmény nélküli tárgyalásos közbeszerzési eljárást alkalmazhat jelen szerződés időtartamát követő időszakra ugyanazon beszerzési tárgykörben, ugyanazon szerződéses feltételekkel (szerződéses időtartam, szerződést biztosító mellékkötelezettségek). Az új beszerzés keretében ugyanazon számlázási és fizetési feltételek kerülnek rögzítésre.
A Kbt. 98. § (3) bekezdése alapján lefolytatandó eljárás tárgya az alapul szolgáló jelen eljárás tárgyával teljes mértékben azonos, új elemek, eltérő munkatételek nem jelennek meg az új eljárás feltételrendszerében.
A Kbt.141.§ (4) bek. a) pontjára tekintettel a szerződéses keretösszeg maximum a keretösszeg 50 %-ával megemelhető, amennyiben Ajánlatkérő biztosítja az ahhoz szükséges fedezetet. A keretösszeg emelés/csökkenés tényéről a Felek jegyzőkönyvet vesznek fel, mely nem minősül szerződésmódosításnak.
Jótállás: A jótállás időtartamát ajánlatkérő a meleg aszfalttal történő nagyfelületű (200 m2 területnagyságot meghaladó) út- és/vagy járdajavítások esetén, valamint a meleg aszfalttal történő kátyúzás jellegű (legfeljebb 50 m2 területnagyságot elérő) út- és/vagy járdajavítások esetén az értékelési szempontok körében értékeli. Az egyéb - közbeszerzési dokumentumokban meghatározottak szerinti egyes - tételek tekintetében a jótállás időtartama a vonatkozó jogszabályok által meghatározott időtartam, de minimum 6 hónap.
Késedelmi kötbér: A késedelmi kötbért Ajánlatkérő a Nyertes ajánlattevő bármely kötelezettségének késedelmes teljesítése esetén érvényesíti, késedelmes naptári naponként. A késedelmi kötbért a szerződés teljesítése során felmerülő részhatáridők vonatkozásában önállóan érvényesíti az Ajánlatkérő. A napi késedelmi kötbér mértéke a megrendelés nettó értékének 0,5%-a/nap. A késedelmi kötbér maximuma késedelmenként 15 naptári nap, az ezt meghaladó késedelmet Ajánlatkérő súlyos szerződésszegésnek tekinti, amely megnyitja számára a rendkívüli felmondáshoz fűződő jogát. A rendkívüli felmondás jogát Ajánlatkérő a 15 késedelmes naptári napot követően 15 napon belül érvényesítheti.
Hibás teljesítési (minőségi) kötbér: A hibás teljesítési (minőségi) kötbért Ajánlatkérő a Nyertes ajánlattevő nem szerződésszerű (rész)teljesítése esetén érvényesíti, amennyiben a hibás teljesítésért a Nyertes ajánlattevő, vagy az általa a teljesítésbe szabályszerűen bevont közreműködő felelős. A hibás teljesítési (minőségi) kötbér mértéke a megrendelés nettó értékének 1%-a/alkalom.
Meghiúsulási kötbér: A meghiúsulási kötbért Ajánlatkérő abban az esetben érvényesítheti, ha a Nyertes ajánlattevő olyan okból, amelyért felelős nem teljesít, illetve a késedelem meghaladja a 15. naptári napot és Ajánlatkérő a szerződést ezen körülményre hivatkozással, rendkívüli felmondással a rendelkezésre álló 15 napon belül megszünteti. A meghiúsulási kötbér mértéke a megrendelés nettó értékének 20%-a.
A részajánlattétel kizárásának indoka: Jelen beszerzés egységáras és oszthatatlan, a részekre történő ajánlattétel a gazdasági ésszerűséggel összeegyeztethetetlen. A beszerzés tárgya egy olyan komplex tevékenységet foglal magában, amely nem teszi lehetővé a tevékenységek részekre bontását, mivel több nyertes ajánlattevő jelenléte a tevékenységeik maradéktalan ellátását, határidők betartását, garanciális jogok érvényesítését veszélyezteti.
2. Keret-megállapodás kötésére, dinamikus beszerzési rendszer alkalmazására, elektronikus árlejtés alkalmazására nem kerül sor.

Eligibility requirements: Kizáró okok: az eljárásban nem lehet ajánlattevő, alvállalkozó, és nem vehet részt alkalmasság igazolásában olyan gazdasági szereplő, akivel szemben a Kbt. 62. § (1)-(2) bekezdései szerinti kizáró okok valamelyike fennáll. A Kbt. 74. § (1) bekezdés b) pontja alapján az ajánlatkérőnek ki kell zárnia az eljárásból azt az ajánlattevőt, alvállalkozót vagy az alkalmasság igazolásában részt vevő szervezetet, amely részéről a kizáró ok az eljárás során következik be. A kizáró okok fenn nem állásának igazolása a 321/2015. (X.30.) Korm.rendelet (továbbiakban: VHR 321.) 1-8.; 10., 12-16.§-ai alapján az alábbiak szerint történik: I. ajánlatban: - a gazdasági szereplő ajánlatában köteles a kizáró okok fenn nem állása, tekintetében az egységes európai közbeszerzési dokumentumba foglalt nyilatkozatát benyújtani. (Kbt. 67. § (1) bekezdés), - a Kbt. 62. § (1) bekezdés k) pont kb) alpontjára vonatkozóan a külön jogszabályban meghatározottak szerint megadott részletes adatokat tartalmazó nyilatkozatot ajánlattevő köteles az ajánlata részeként benyújtani (EKR űrlap), - ha az előírt alkalmassági követelményeknek az ajánlattevő más szervezet kapacitására támaszkodva felel meg, az ajánlatban be kell nyújtani a kapacitásait rendelkezésre bocsátó szervezet részéről a Kbt. 67. § (1) bekezdés szerinti nyilatkozatot (Kbt. 67. § (3) bekezdése), - továbbá az ajánlattevő nyilatkozni köteles arról, hogy a szerződés teljesítéséhez nem vesz igénybe a Kbt. 62. § (1)-(2) bekezdés szerinti kizáró okok hatálya alá eső alvállalkozót (Kbt. 67. § (4) bekezdés); II. ajánlatkérő felhívására (Kbt. 69. § (4) bekezdés): - az ajánlattevőnek a 321/2015. (X.30.) Korm.rendelet 8. § és 10. §, valamint a 12-16.§ szerint kell igazolnia, hogy nem tartozik a Kbt. 62. § (1)-(2) bekezdésében meghatározott kizáró okok hatálya alá. A kizáró okok fenn nem állását igazoló dokumentumokat egyszerű másolatban is elegendő benyújtani az ajánlatban. A kizáró okokra vonatkozóan a közbeszerzés megkezdését megelőzően kiállított igazolások is benyújthatóak (felhasználhatóak) mindaddig, ameddig az igazolásokban foglalt tény, illetve adat tartalma valós. Az ajánlatkérő - ellenkező bizonyításig - az adat valóságtartalmát az ajánlattevő erre vonatkozó külön nyilatkozata nélkül vélelmezi. Szakmai tevékenység végzésére vonatkozó alkalmassági követelmény meghatározása: Ajánlatkérő a Kbt. 65. § (1) bekezdés c) pont alapján az építőipari kivitelezési tevékenységet végző gazdasági szereplők vonatkozásában előírja az épített környezet alakításáról és védelméről szóló törvény (Étv.) szerinti, építőipari kivitelezési tevékenységet végzők névjegyzékében szereplés követelményét. Ennek megfelelően az ajánlattevő alkalmatlanságát jelenti, ha valamely építőipari kivitelezési tevékenységet végző gazdasági szereplő nem szerepel az Étv. szerinti építőipari tevékenységet végzők névjegyzékében. Szakmai tevékenység végzésére vonatkozó alkalmasság igazolása: Az előírt követelmény tekintetében Magyarországon letelepedett gazdasági szereplő esetén a nyilvántartásban szereplés tényét az ajánlatkérő ellenőrzi a céginformációs szolgálattól ingyenesen, elektronikusan kérhető cégjegyzékadatok, az egyéni vállalkozók nyilvántartásának, illetve az építőipari kivitelezési tevékenységet végzők névjegyzékének adatai alapján. Nem Magyarországon letelepedett gazdasági szereplő esetén a 2014/24/EU európai parlamenti és tanácsi irányelv XI. mellékletében felsorolt nyilvántartások szerinti igazolást (kivonatot) vagy egyéb igazolást, vagy nyilatkozatot kell igazolásként benyújtani. A 321/2015. (X. 30.) Korm. rendelet 1.§ (1) bekezdése alapján az ajánlattevőnek az ajánlatának benyújtásakor az egységes európai közbeszerzési dokumentum benyújtásával kell előzetesen igazolnia, hogy megfelel a Kbt. 65. §-a alapján az ajánlatkérő által meghatározott alkalmassági követelményeknek. Ajánlatkérő a VHR 321. 2. § (5) bekezdése alapján elfogadja az egyszerű nyilatkozatot, az alkalmassági követelmény részletes adatait nem kell az egységes európai közbeszerzési dokumentumban feltüntetni. Ajánlattevő(k)nek az ajánlatkérő Kbt. 69. § (4) bekezdése szerinti felhívására kell benyújtaniuk az alkalmassági követelmény fentiekben előírt igazolását.